**Tehyn kuntasektorin luottamusmiesvaalit syksy 2022**

Oletko Tehyn jäsen ja kiinnostunut työpaikkasi olosuhteista, haluat kuunnella kollegoitasi ja olla heidän tukenaan? Olet oiva luottamusmiesehdokas!

Ammattiosastomme, Tehy Kuopion ammattiosasto ry, järjestää kuntasektorin (KVTES) luottamusmies täydennysvaalin tänä syksynä. Luottamusmieskausi on 1.1.2023-31.12.2023.

Ehdokasasettelu luottamusmiesvaaliin alkaa 8.11. ja päättyy 22.11.Liitteenä ehdokasasiakirja. Ehdokasasiakirja toimitetaan 22.11.2022 mennessä Tehyn luottamusmiestoimistolle, Tulliportinkatu 17 B, 3.krs.

th. 309, 70100 Kuopio.

Mitä luottamusmies tekee

* auttaa ja tukee työpaikan jäseniä työsuhteen asioissa, esimerkiksi [palkkaan](https://www.tehy.fi/fi/tyoelamaopas/palkka), [lisiin](https://www.tehy.fi/fi/tyoelamaopas/palkka/lisat-peruspalkan-paalle), [lomiin](https://www.tehy.fi/fi/tyoelamaopas/lomat) tai [työvuoroihin](https://www.tehy.fi/fi/tyoelamaopas/tyoaika) liittyvissä kysymyksissä ja ongelmissa.
* kertoo, mitä [työehtosopimusta](https://www.tehy.fi/fi/tyoelamaopas/tyoehtosopimukset) työpaikalla noudatetaan ja opastaa sen tulkinnassa.
* valvoo työlainsäädännön ja työehtosopimuksen noudattamista työpaikalla.
* neuvottelee työnantajan kanssa henkilöstöä koskevissa asioissa.
* neuvottelee paikallisista sopimuksista.
* ylläpitää työrauhaa ja on mukana kehittämässä henkilöstön työhyvinvointia.
* perehtyy työyksiköiden arkeen ja tiedottaa työpaikan asioista jäsenille.
* tekee yhteistyötä muiden henkilöstöedustajien kanssa.
* toimii yhteyshenkilönä liittoon ja ammattiosastoon.
* hankkii aktiivisesti uusia jäseniä.

Luottamusmiehen tukena on alueen järjestöasiantuntija ja muut liiton asiantuntijat. Tehy kouluttaa kaikki uudet luottamusmiehet. Koulutusta on tarjolla koko luottamusmiestehtävän ajan, valinnasta lähtien.

Asetu rohkeasti ehdolle!

Tehyn Kuopion ammattiosasto ry hallitus